
AUCTOR. 


Ex  temporibus  jam  antiquissimis  homines  justo 
longiore  atque  altiore  somno  omnium  animum  ad- 
mirationeinque  ad  se  convertisse  memoriae  proditum 
est.  Quos  vero  casus  narrationibus  nimis  adauctos 
veritatemque  esse  laesam,  quum  permulti  anni  dor- 
miendo transacti  tradantur,  verisimile  est.  Mona- 
chum quendam  centum  annos  dormivisse  atque  ex- 
pergefactum alienigenam  novae  apparuisse  aetati  fe- 
runt. At  etiamsi  hice  casus  nullius  ponderis  esse 
possint,  tamen  inde  a saeculo  XVII.  non  solum 
laici,  verum  etiam  medici  fido  dignissimi  somnum 
huncce  immodicum  accuratissime  nobis  descripse- 
runt. Sed  nosologi  et  hujus  status  denominatione 
et  judicio  maxime  dissentiunt.  Etenim  alii  talem 
morbum  existere  negant  atque  somni  abnormitates 
allectiones  solummodo  secundarias,  uti  in  typho, 
pressione  cerebri  et  cet.  observantur,  habent;  alii 
vero,  qui  hunc  morbum  existere  putant,  variis  sub 
nominibus  eum  adierunt.  Vocatur  enim  modo  ca- 
rus, modo  coma,  modo  lethargus  ct  Dr.  Schind- 

ler  morbum  idiopathicum  significaturus  appellat 
eum  Cataplioram  chronicam,  quod  nomen  apud 
(«alen um  sub  alia  significatione,  sed  apud  llois- 
sier  de  Sauvages  ad  indicandum  somnum  abnor- 
mem sine  delirio  ac  febre  usurpatum  invenimus. 
Ego  quidem  Sch in  dierum  sum  secutus,  vocabu- 
lum vero  »Carus«  usitatius  praefero.  Neque  vero 
negandum  est,  hunc  morbum  propter  raritatem  ac 
nova  miraculum  fere  excedentia  symptomata  suspi- 
cionem fraudis  aegrotorum  movere.  Ac  revera  non 
desunt  cari  simulati  exempla;  si  autem  varios  per- 
penderimus casus,  mirum  in  modum  tam  sympto- 
mata comitantia,  quam  momenta  eorum  aetiologica 
inter  se  convenire  invenimus,  id  quod  revera  eum 
occurrere  maxime  demonstraverit,  quamvis  medico- 
rum summa  auctoritate  pollentium  verbis  atque  ob- 
servationibus fidem  habere  dubitaveris. 

Morbus  vero,  qui  in  universum  vulgarem,  sed 
cxcessivum  somnum  aequat,  hocce  modo  se  mani- 
festat : 

Aegrotus  haud  praegressis  gravibus  rebus  aut, 
id  quod  creberrime  occurrit,  post  animi  motum  de- 
primentem, terrorem,  metum,  moerorem,  melancho- 
liam adeoque  maniam  vel  subito  vel  paulatim  acce- 
dente universali  lassitudine  somno  mergitur,  quod 
quidem,  uti  somno  normali  quotidie  videmus,  modo 
consueto  fit.  Iloc  in  statu,  ex  quo  vel  facile  vel 
difficile  vel  minime  excitandus  est,  pro  gradu  morbi 

diverso  brevius  longiusve  tempus  absque  cibo  po- 
tuque versatur  ac  recte  dormienti  prorsus  similis 
recreatur.  Interdum  etiam  se  vertit  alioque  modo 
uti  observatur  per  somnum,  paululum  movetur. 
Palpebras  si  aperueris,  bulbus  ad  externam  et  su- 
pernam partem  volutus  pupillaque  haud  disquirenda 
inveniuntur,  quod  symptoma  etiam  Bell  somno 
normali  perpetuo  observavit.  Tumque  subito  sponte 
sua  in  modum  hominis  ex  normali  somno  excitati 
inter  membrorum  extensionem  oculos  aperit,  initio 
quidem  ea,  quae  circa  sunt,  animo  difficile  compre- 
hendit, sed  sensim  sensimque  conscientiam  recipit. 
Excepta  lassitudine  omnino  bene  se  habens  edit  bi- 
bitque  et  muneribus  fungitur.  Atque  se  dormivisse 
probe  sciens  tempus  absentiae  indicare  nequit,  quam- 
obrem  septem  vel  duodecim  horas  somno  se  esse 
fruitum  putare  consuescit.  Neque  minus  omnia, 
quae  ante  somnum  occurrebant,  bene  reminiscitur. 
Hoc  uno  impetu  morbus  vel  abit  vel  post  longius 
breviusve  vigiliarum  intervallum,  quod  modo  horae 
tantum  quadrantem,  modo  per  dies  hebdomadesque 
indurat,  periodice  redit.  Hoc  prosperrimae  non- 
nunquam  valetudinis  intervallo  non  raro  turbatio 
animi,  melancholia,  aphonia  ipsaque  perfecta  mania 
observatae  sunt.  Intervallum  si  plurcs  per  dies  in- 
durat, somnus,  ut  solet,  vigilias  excipit,  ita  ut  ae- 
grotus interdiu  vigilet  noctuque  dormiat,  liedeunte 
vero  impetu  aegrotus  quasi  per  vim,  sive  loquendo 

sive  laborando  sive  legendo  statum  vigilantem  reti- 
nere conatur,  ad  somnum  impellitur,  neque  quid- 
quam dormiendi  proclivitati  resistere  potest.  Sin- 
guli plerumque  impetus  regularem  observant  typum, 
ita  ut  ad  aegrotum  hora  constituta  somnus  redeat, 
quod  vero  etiam  saepius  aliter  fit.  Totus  morbus 
singulorum  paroxysmorum  series  per  hebdomades 
vel  annos  producitur.  In  scriptis  «Memoires  de 
Facademie  des  Sciences  « casus,  qui  decem  annos 
induraverit,  narratur. 

In  ravissima  vero  et  maxime  perspicua  sympto- 
mata sunt  singularis  paroxysmi  et  inediae  tempus 
diversaque  somni  altitudo. 

Multis  in  casibus  caroticum  duas,  tres,  sex  vel 
octo  horas  dormientem  et,  postquam  per  quadran- 
tem, dimidiam  vel  unam  horam  vigilavit,  somno 
iterum  sopitum  videmus:  in  aliis  vero  somnus  plu- 
res  dies  continuatur.  In  scriptis  »histoire  de  Faca- 
demie des  Sciences  1739«  sermo  est  de  somno,  qui 
trcdecim  dies,  in  «ephemeridibus  naturae  curioso- 
rum», qui  septem  dies  induraverit.  Somnus  autem 
longissimus  in  »Philos.  transactions  1705«  adfertur. 
Samuel  Chilton,  natus  Tinsburgae  haud  procul 
ab  oppido  Bath,  septemdecim  hebdomades  uno  te- 
nore dormivit. 

Neque  minus  diversa  est  altitudo  somni.  In 
multis  casibus  excitabilitaw  gradum  normalem  mi- 
nime excedit  et  aegrotus  strepitu,  advocando  atque 

concutient! o facile  excitatus  remotis  hisce  stimulis 
vel  post  breve  tempus  vel  statim  obdormit.  Sed 
etiam  exspergefactio  saepe  ita  difficilis  est,  ut  mi- 
raculum fere  excedat,  neque  ullus  dolor  aliquod  vi- 
tae signum  provocare  possit.  In  iis  plerumque  ca- 
sibus, ubi  singuli  somni  paroxysmi  diutius  indu- 
rant, expergefactio  difficillima  est,  ita  ut  utrumque 
aequali  conditione  utatur. 

Somnus  vero,  si  justo  longius  indurat  atque 
expergefactio  est  difficillima,  nutrimentis  diu  ca- 
reant  necesse  est.  Atque  homo  quum  nonnisi  se- 
ptem per  dies  sine  nutrimentis  vivere  possit,  quem- 
admodum in  magno  cari  gradu  tam  longe  degat  vix 
intelligendum  est,  et  id  ipsum  summam  de  hac  re 
dubitationem  merito  movit.  Sed  in  omnibus  adeo- 
que  in  levissimis  casibus  aegroti  tantum  cibos  pau- 
cissimos capiunt.  Multi  etiam  fame  adducti  exper- 
gefiunt ultroque  vescuntur;  alii  vero  cibum  minime 
adpetentes,  ali  debent.  — Maria  Jehnfels,  in 
oppido  Stcinbcck  nata,  in  caro  quinque  per  men- 
ses neque  cibos  neque  potus  cepisse  neque  depo- 
suisse alvum  dicitur;  et  quamvis  impediendae  frau- 
dis causa  in  corium  album  insuta,  tamen  praeter- 
lapsis octo  diebus  nihil  aliud,  nisi  incipientis  men- 
struationis vestigia,  inveniebatur. 

Si  praemissis  gravissimis  morbi  symptomatis 
diversam  corporis  animique  functionum  conditionem 
in  caro  diligentius  consideraverimus,  corporis  fun- 

ctiones  in  universum  aeque  ac  in  somno  normali 
sese  habere  morbumque  singulis  rebus  discrepanti- 
bus ab  aliis  similibus  accurate  distinctum  videmus. 
Ut  vero  a parte  vitae  vegetativae  exordiamur,  ae- 
grotos universe  parvum  adpetitum  habere  memora- 
vimus. Victum  animalem  plerumque  rejicientes 
mucosos,  indifferentes  ac  vegetabiles  cibos  praefe- 
runt. Multi  quoque  cibos,  per  somnum  ipsis  ori 
injectos,  devorant,  alii  in  ore  eos  retinent  vel  fau- 
cibus constrictis  iterum  ejiciunt.  Lingua  et  os  na- 
sique cavum  in  magno  morbi  gradu  copioso  et  te- 
naci muco  obducuntur,  quod  symptoma  etiam  apud 
homines,  longa  inedia  morti  proximos,  observatur. 
Ciborum  digestio  solito  tardius  efficitur,  quod  se- 
rus urinae  atque  excrementorum  abitus  apud  ejus- 
modi aegrotos,  qui  crebrius  cibum  capiunt,  osten- 
dit. In  longissima  inedia  etiam  evacuationes  non 
apparent.  In  statu  vero  vigilante  excrementa,  vo- 
luntate in  bac  re  multum  pollente,  crebrius  abeunt. 
Neque  minus  apud  quosdam  aegrotos  evacuatio  in- 
voluntaria praesertim  urinae  occurrit,  ubi  vero  causa 
non  in  sphincterum  paralysi,  sed  in  sublata  sita  est 
conscientia. 

At  de  qualitativa  excrementorum  natura  in 
narratiunculis  raro  aliquid  memoratum  reperitur,  de 
qua  autem  si  quid  adfertur,  plerumque  dura,  fria- 
bilia et  fusco  colore  fuisse  dicuntur.  Urinae  aeque 
ac  excrementa  partibus  aquosis  carent,  dum  valde 

colorata  magnum  sedimentum  mucosum  relinquunt. 
Dr.  Schindle  r urinam  caroticae  cujusdam  inqui- 
sitam justo  minorem  materiae  urinalis,  sed  majorem 
salium  copiam  continuisse  tradit. 

Sanguinis  circulatio  in  caro,  uti  in  somno  nor- 
mali, in  universum  diminuta  est.  Heim  et  Schind- 
ler  pulsum  rarum  et  fortem  invenerunt  et  hic  pe- 
culiarem conditionem,  pulsuum  numerum  potissimum 
se  accommodare  tempori,  eumqueper  vigilias  auctum 
fuisse,  sed,  quo  longius  induret  somnus,  eo  rario- 
rem factum  esse  animadvertit.  Si  autem  descriptio- 
nes comparaveris,  pulsum  etiam  multis  in  casibus 
normalem  habuisse  frequentiam  invenies.  Ce- 
tera vero  pulsus  natura  a variis  varie  indicatur; 
alii  enim  magnum , alii  parvum  et  mollem  et  debi- 
lem pulsum  inveniebant.  Sanguis  ipse,  ut  venae- 
sectionibus  ostendebatur,  vulgarem  exhibuit  naturam. 

Respiratio  semper  tranquilla  ac  pulsuum  nu- 
mero conveniens.  Sanguinis  autem  circulatio  si  le- 
vissima est,  uti  in  casu  infra  memorato,  respiratio 
vix  percipi  potest. 

Corporis  caroticorum  calor  saepe  parum  a 
norma  discrepat.  Ubi  autem  circulatio  et  respiratio 
admodum  diminuuntur,  corporis  etiam  calor  cum 
hac  utraque  functione  arctissimo  consociatus  vin- 
culo eodem  gradu  suppressus  reperitur. 

Quemadmodum  vero  in  hocce  cutis  diminuto 

calore  transpiratio  vulgo  adaucta  esse  possit,  haud 

l 


12 


est  intelligcndum , quum  cuncti,  qui  de  hujusmodi 
cari  casibus  narrant,  hancce  auctam  cutis  functio- 
nem memorent.  Multi  aegrotorum  perpetuo  cutem 
humidam  habent;  alii  largis  sudoribus  periodice  su- 
perfunduntur. Sed  largissimi  in  morbi  exitu  occur- 
runt, ita  ut  non  raro  pro  evacuationibus  criticis 
possint  haberi. 

Menses  quidem  apud  quasdam  mulieres  caro- 
ticas solito  tempore,  sed  quantitate  minore  semper 
accedunt,  apud  alias  vel  ante  vel  per  ipsum  mor- 
bum cesserunt. 

Propriam  quidem  musculorum  systematis  caro- 
ticorum remissionem  in  plurimis  casibus  invenimus, 
sed  tamen  haud  raro  casus,  qui  natura  spasmodica 
videntur  esse,  observati  sunt:  haud  raro  animad- 
versa est  palpebrarum  nictatio,  ita  ut  aperire  se 
velle  semper  viderentur.  Symptoma  magis  etiam 
mirum  trismus  est,  qui  in  multis  gravioribus  morbi 
casibus  occurrit.  Complurium  aegrotorum  mentio- 
nem facit  Dr.  Schindler,  apud  quos  maxilla  in- 
ferior firme  clausa  nonnisi  summa  vi  divelli  poterat. 

l)c  animi  per  somnum  conditione  fere  nihil 
certi  adferri  potest.  Aegrotus  enim  post  experge- 
factionem minime  recordatur  eorum,  quae  vel  in 
semet  ipso  vel  extra  evenerint,  neque  etiam  mentis 
absentiae  tempus  indicare  potest.  Operarius  Sa- 
muel  Chilton,  de  cujus  morbo  Dr.  O livi  er 
memorat,  mense  Aprili,  ubi  serebatur  avena,  in  ca- 

rum  inciderat,  et  seplemdecim  demum  liebdomatibus 
post  experrectus  est.  Unam  tantum  noctem  se  dor- 
mivisse opinatus  ea,  quuc  de  diuturno  somno  narra- 
bant, credere  noluit,  donec  in  campo  satam  a se- 
met  ipso  avenam  ad  maturitatem  jam  pervenisse 
conspexerat.  Similia  multis  in  casibus  memorata 
invenimus. 

Morbus  saepius  pro  vehementia  atque  diutur- 
nitate mali,  intimam  vitam  corripientis,  supra  spem 
finitur,  et  sanitas  plerumque  eximproviso  redit. 
Rarius  autem  ita  reconvalescunt,  ut  singulis  somni 
paroxysmis  sensim  sensimque  diminutis  vigiliarum 
intervalla  longiora  fiant,  donec  normalis  somni  et 
vigiliarum  typus  restituatur.  Ubi  vero  morbus  cum 
vesania  aut  aliis  animi  turbationibus  initium  cepit, 
animi  allectionem  evanescere  videmus.  Uontra  etiam 
cos,  qui  antea  mentis  compotes  erant,  finito  morbo 
vesania  correptos  fuisse  observatum  est.  Caroticos 
inter  paroxysmum  e vita  decedere  raro  observatur; 
morbus  autem  si  longe  induravit,  saepe  febris  he- 
ctica  accedit,  qua  vita  eripitur.  Tumque  aegroti 
paulo  ante  mortem  semel  adhuc  plerumque  exper- 
recti perfectam  conscientiam  recuperant. 

Cadaverum  Sectiones  tam  paucae  nobis  traditae 
sunt,  ut  ex  iis  in  universum  nihil  excipi  possit;  si 
qua  vero  post  mortem  fuerit  instituta,  nulla  fere 
mutatio  materialis  sese  ostendit.  — Rem  autem  me- 
moratu dignissimam  narrat  U oss  a u,  qui  iu  sectione 

diu  indurante  caro  absuintae  mulieris  glandulam 
thymum  magnam  atque  intumefactam  sese  invenisse 
contendit. 

CAUSAE. 

Ratione  habita  aetatis  causam  praedisponentem 
aetatem  mediam  invenimus,  namque  juvenili  virili- 
que  aetate  carum  semper  occurrisse  omnes  narrant. 
Prae  ceteris  autem  anni  evolutionis  sexus  muliebris. 

quibus  et  aliae  somni  animique  turbationes  tam  fa- 
cile proveniunt,  ad  morbum  maxime  disponere  vi- 
dentur. 

Quod  vero  sexum  ipsum  attinet,  mulieres  huic 
morbo  longe  obnoxiores  videntur  esse.  Casuum 
adlatorum  duae  tertiae  partes  ad  feminas  pertinent 
Neque  minus  praedispositionem  apud  homines,  qui 
debili  nervorum  systemate  praecellant,  multo  majo- 
rem videmus.  I11  plerisque  casibus  aegrotos  moro- 

/ 

sissimos,  sensibiles  et  melancholicos  fuisse  memo- 
ratur. 

De  causali  conditione  climatis,  vitae  rationis 
etc.  parum  adferri  potest,  quum  singuli  casus  ra- 
rius occurrant,  quam  ut  ex  his  argumentari  aliquid 
possimus. 

Sed  prima  ac  maxime  praecipua  occasionalis 
causa  ejusmodi  vires  habendae  sunt,  quae  vim  de- 
primentem in  systema  nervorum  animumque  exsc- 

rant.  Atque  animi  pathemata  deprimentia  in  omni- 
bus fere  narrationibus  cansain  adferunt. 

Quibus  allatis  si  ad  investigandam  causam  morbi 
proximam  transeamus,  quaeritur,  num  cari  natura 
cum  somno  normali  eadem  sit.  Quodsi  ad  corpo- 
ris conditionis  symptomata  respexeris,  uterque  sta- 
tus in  universum  excepto  gradu  inter  se  convenit. 
Interea  tempus  somni  atque  altitudo  variis  etiam 
viribus  augentur  aut  diminuuntur,  quapropter  ex 
hoc  utrumque  statum  in  causis  ex  qualitate  diver- 
sis fundatum  esse  demonstrari  nequit.  Affectiones 
vero  spasmodicae,  uti  trismus,  in  singulis  aegrotis 
observatae,  suspicionem  movent,  carum  in  re  pecu- 
liari esse  situm.  Sed  hice  casus  in  universum  rari 
sunt,  quamobrem  qualitativam  utriusque  status  ae- 
qualitatem accipi  posse  ego  quidem  arbitror.  Som- 
nus a systemate  nervoso  solummodo  pendet,  et 
ad  gravissimas  ejus  functiones  propius  accedit  et 
in  animalibus  ibi  demum  perspicue  se  ostendit,  ubi 
nervorum  functiones  ad  conscientiam  evectas  vide- 
mus. Atque  normales  mentis  nostrae  et  somni  con- 
ditiones quam  arcto  vinculo  conjunctae  sint,  expe- 
rientia docet.  Etenim  somnus  reficit  animum  no- 
visque laboribus  aptum  reddit,  sicuti  ejus  absentia 
cum  labefactat  ac  postremum  vesaniam  procreat,  et 
turbatione  animi  plerumque  etiam  somni  turbatio 
advocatur.  Quapropter  causas  cari  idiopathici  in 
gravissimis  hujusce  systematis  functionibus  quae- 

rore  debemus.  Quum  vero  natura  omnium  abnor- 
mitatum systematis  nervosi  et  imprimis  animi  tur- 
bationum tam  obscura  sit  atque  lateat,  non  magis 
etiam  certiores  de  cari  causis  proximis  facti  su- 
mus. Interea  maxime  pertinet  ad  homines,  expe- 
rientia confirmatum  videre,  quantopere  carus  cum 
animi  alienationibus  conjunctus  sit.  Causae  carum 
praecedentes  ejusmodi  sunt,  quae  facillime  vesaniam 
efficiant,  adeoque  haec  in  plerisquc  casibus  carum 
comitabatur  et  cum  eo  vel  removebatur  vel  post  eum 
in  durabat. 

% 

cura: 

I)e  therapia  nihil  adhuc  proponi  potest.  Cura 
hucusque  instituta  constitit  iu  usu  Calvanismi,  Ele- 
ctricitatis  remediorumque  irritantium,  quae  vero 
omnia  irrita  fuerunt. 

HISTORIA  MORRI. 

(2....  M....  fabri  aerarii  A ugermuendae  viven- 
tis. lilia,  parentibus  prospera  gaudentibus  valetudine 
nata,  infantum  morbis  sine  magna  molestia  supera- 
tis usque  ad  duodevicesimum  aetatis  annum  omni 
morbo  graviori  carens  vixit.  IIoc  vero  tempore 
menses  intrabant,  quos  varia  molimina,  imprimis 
cephalalgia,  colica  atque  dolores  regionis  sacrae 
praecesserant.  Illi  quidem  postea  semper  redierunt, 
sed  plerumque,  praecipue  primis  annis  istis  comi- 

tati  molestiis.  Adulta  deinde  gracilique  et  bene 
constructo  corpore  praedita,  animum  non  admodum 
vivacem  habere,  domi  se  plerumque  tenere,  quae- 
rere solitudinem,  inter  homines  timida  esse  atque 
raro,  nisi  provocata,  loqui;  praeterea  animum  pro- 
bum, qui  magis  rebus  deprimentibus,  quam  excitan- 
tibus movebatur,  scmpcr  ostendere.  Quae  vero 
melancholiae  inclinatio  morte, parentum  praematura 
augebatur  atque  a consanguineis  relicta  et  sine  opi- 
bus serviendo  aliis  victum  quaerere  coacta  est. 
Quam  ob  causam  annum  undevicesimum  agens  15e- 
rolinum  se  contulit,  ubi  apud  varios  dominos  mune- 
ribus functa,  ad  anum  morosam,  quae  plerumque 
sua  in  alios  asperitate  brevi  tempore  etiam  famulos 
a se  removere  solebat,  venit.  Haec  vitae  ratio  so- 
litaria et  animus  injurias  patienter  ferens  ingenio 
ejus  facile  excitando  aptissima  erant  et  ita  accidit, 
ut  utrumque  sibi  oppositum  intimo  conjungeretur 
vinculo.  Plures  per  annos  apud  hanc  severam  do- 
minam muneribus  functa,  in  societatem  venit  cujus- 
dam  adolescentis,  qui  animo  ejus  placido  commotus 
sponsalia  celebravit.  A sponso  dein  servitium  re- 
linquere et  cum  eo  matrimonium  inire  provocatam 
domina,  quae  serva  sibi  aptissima  et  consuetudine 
necessaria  haud  libenter  carebat,  ab  hoc  consilio 
studuit  avocare,  rogavit,  ut  ad  mortem  brevi  ventu- 
ram apud  ipsam  maneret,  eique  testamento  aliouid 
legaturam  esse  pollicita  est.  Sub  hac  conditione, 

quamquam  amor  dehortabatur,  precibus  dominae 
satisfecit,  ac  plures  per  annos  illi  serviit.  At  so- 
cietate matronae,  quae  omnem  vitae  amorem  abje- 
cerat, et  secessu  summoque  matrimonium  ineuudi 
desiderio  animus  ejus  debilis  magis  etiam  ad  me- 
lancholiam depulsus  erat,  ita  ut  hoccc  tempore  in- 
solita ejus  animi  alienatione  socii  et  aequales  mo- 
verentur. Matrona  tandem  in  morbum  incidit  diu- 
turnum, quo  absumebatur.  Serva  autem,  continuis 
vigiliis  corpore  animoque  debilitata,  ab  heredibus 
dominae,  quae  hereditatem  sibi  minui  putabant,  non 
solum  male  tractata,  verum  etiam  furti  rerum  pre- 
tiosarum per  dominae  morbum  facti  accusata  est. 
Tali  modo  amissa  omni  spe  atque  fama  infelix  ma- 
nia furibunda  subito  correpta,  lacrymans  gestibus- 
que vesaniae  utens  domum  relinquere,  et  ad  fami- 
liares se  proruere,  ubi  sumtna  anxietate  animique 
motu,  ut  umbrae  mortuae  herae,  quam  expilatam  a 
se  dicebat,  persecutionibus  ipsam  defenderent,  pe- 
tiit, neque  minus  cibos  potionesque  rejicere  et  ti- 
mere, ne  veneno  necaretur.  Atque  quum  medicum 
ad  eam  inquirendam  et  in  nosocomium  transportan- 
dam vocassent,  furti  causa  inquisitionem  ab  judice 
fieri  arbitrabatur,  clamare,  evellere  sibi  capillos,  ne- 
que familiares  neque  sponsum  ipsum  cognoscere,  sed 
omnes  adversarios  habere  coepit.  Hoc  statu  post  tri- 
duum ante  diem  octavum  Idus  August. MDCCCXXXIII 
in  nosocomium  caritatis  transportabatur. 

Aegrota  annum  aetatis  tricesimum  agen$  cor- 
pore erat  gracili  et  magno  et  aliquantum  macro; 
oculi  capillique  fusci  et  color  subflavus  tempera- 
mentum indicabant  melancholicum.  Atque  faciei  li- 
niamenta  tristitiam  moeroremque  prae  se  ferentia 
oculis  rigidis  deformato.  Clara  roce  verba  con- 
fusa, quae  ad  conditionem  priorem  sese  referebant, 
pronuuciavit,  inter  quae  nonnunquam  impetus  fu- 
roris intercedebant.  Ad  hoc  pulsus  paulo  accelera- 
tus febrilem  inflammatoriamve  allectionem  haud  in- 
dicans. Sicca  et  subfrigida  cute  facies  erat  rubi- 
cunda, frons  fervida  humidaque;  oculi  splendentes 
cum  vasis  conjunctivae  repletis,  comitantibus  supra 
dictis  symptomatibus,  congestivum  sanguinis  ad  ce- 
rebrum statum  exhibebant.  Quae  quum  ita  essent, 
pro  derivatione  Tartarus  stibiatus  ad  usum  inter- 
num praebebatur.  Quo  remedio  aegrota  per  aliquot 
dies  utens,  die  noctuque  in  hoc  statu  excitato  per- 
severavit, quum  leves  vomituritiones,  dosi  adeo  du- 
plicata, vomitu  non  advocato,  intrarent.  Alvus  vero 
frequens  et  liquida  erat.  Medicamentum , quod  in- 
vitae erat  immittendum,  venenum  liahuit,  omnemque 
furorem  in  contubernalem  quandam , veneficam  ah 
ea  habitam,  conjecit.  Jam  vero  spes  posita  est  in 
medicamentis  gravioribus:  Ung.  Tart.  stib.  dorso 

infricatum,  superfusiones  frigidae  datae,  eaequo 
quum  furor  minueretur,  majore  gradu  quotidie  re- 
petitae. Post  cujusque  balnei  usum  brevis  somnus 

■sequebatur,  cujus  ope  aegrota  tranquillior  fiebat  at- 
que ultro  cibum  potumque  capiebat.  Quo  laeto 
eventu  faustam  putarunt  prognosin,  praeterea  quum 
furoris  paroxysmi  non  redirent;  sed  aegrota  magis 
in  agis  que  in  statum  incidebat  apatliicum  et  somno- 
lentum, adeo  ut  ab  extremo  furore  ad  summam  re- 
missionem transiret,  uti  frequenter  et  post  sanum 
et  post  morbosum  animi  irritati  statum  fieri  solet. 
Quae  vero  conditio  longius  induravit,  quam  ut  eam 
naturalem  atque  consuetam  ex  morbo  aut  ex  adhi- 
bitis balneis  profectam  esse  arbitrari  potueris,  atque 
ita,  quum  multos  per  dies  adesset,  animus  ad  illius 
naturam  accuratius  investigandam  magis  inducebatur. 

Aegrota  diu  noctuque  in  lecto  speciem  dor- 
mientis quam  accuratissime  exhibens  cubuit;  etenim 
in  facie  pallida  placidus  ille  a musculorum  relaxa- 
tione dependens  vultus  se.se  ostendit;  oculi  clausi, 
quos  si  aperueris,  bulbus  ad  externam  partem  su- 
perneque  volutus,  quominus  adspiceretur , pupilla, 
impedivit.  Os  vero  semiclausum  levi  alarum  nasi 
motu  respirationem  adjuvans,  facto  ad  mentem 
pressu  facile  aperiendum  erat.  Respiratio  ipsa  tran- 
quilla, sine  strepitu  ac  respondens  pulsuum  nu- 
mero. Pulsus  sexagesima  horae  parte  septuagies 
sentiendus,  regularis  et  normalis.  Cutis  aequali  et 
normali  temperatura,  ac  tangenti  laxa  et  aliquantu- 
lum humida.  Adbibito  ad  abdomen  pressu,  aegrota 
nullum  doloris  signum  edidit  Quod, si  autem  ejus- 

dem  caput  aut  bracilium  attollebas,  in  situm  gravi- 
tate effectum  recidebat.  Neque  vero  aegra  in  statu 
paralytico  ac  sine  motione  perseveravit,  sed  inter- 
dum in  lecto  se  vertit,  paululumque  membra  quasi 
somnians  movit,  extendit,  vultum  distorsit  ac  more 
dormientis  sternutavit  tussivitque.  Atque  stimulis 
externis  licet  non  valde  alliceretur,  tamen  vehemen- 
ter concutiendo,  advocando  sive  dolore  elfecto  e 
somno  excitari  potuit.  Haecce  expergefactio  inter 
pandiculationem  et  voces  indignationem  exprimen- 
tes vultuque  moroso  effecta  est;  apertis  deinde  ocu- 
lis sese  erexit  et  quasi  mirans  eos,  qui  circumsta- 
bant, adspexit  claris  oculis,  qui  non  rubicundi,  nisi 
quod  pupilla  paulo  coarctata,  videbantur.  Si  quis 
aliquid  interrogaverat,  stupida  eum  adspiciebat,  de 
iis  quidem,  quae  interrogata  erant,  meditari  videba- 
tur, sed  tacita  relapsa  oculis  clausis  statim  obdor- 
mivit. Somno  autem  quieto  per  noctem  capto  an- 
teineridiem  facilius  expergefaciunda  diutius  vigil 
mansit,  quo  tempore  famula  ei,  quoniam  cochleari 
minime  uti  posse  videbatur,  cibos  instillavit,  quae 
vero  simulae  aliquantulum  ceperat,  nihil  amplius 
suinsit  et  obdormivit.  Victus  quoque  et  quas  na- 
tura postulat  urinae  et  excrementorum  evacuationes 
parum  eam  videbantur  afficere,  nisi  enim  pasceba- 
tur, tres  dies  nullam  edendi  cupiditatem  indicans 
dormivit;  diutius  vero  ipsi  victum  detrahere  ausi 
nou  sunt.  l*er  somnum  excrementa  urinamque  emi- 

sit,  sed  expergefacta  etiam  modo  magis  decoro  ven- 
trem exoneravit.  Jam  inde  ab  initio  alvus  tarda, 
sine  remediis  tertio  vel  quarto  quoque  die  secuta 
est.  Excrementa  obscura,  dura  friabilia;  urina  sa- 
turata, id  quod  longiore  ejus  in  vesica  urinaria 
commoratione  partiumque  aquosarum  resorptione 
profectum  esse  verisimile  est.  Hicce  aegrotae  sta- 
tus plures  per  hebdomades  sine  omni  mutatione  in- 
duravit, ac  nihil  aliud,  quam  hanc  singularem  ae- 
gram diligentissime  observare,  et  victui  et  ventri 
evacuando  ope  cljsmatum  providere,  factum  est. 
Tandem  quum  omnibus,  morbum  non  esse  in  causa 
aliqua  materiali  situm,  sed  primarium  ex  nervorum 
vita  proficisci  persuasum  esset,  indicatio  facta  hu- 
jusce  reactionem  stimulis  augendi,  (luo  consilio  ad 
varias  corporis  partes  vesicatoria  volantia  applicata, 
setaceum  cervici  adpositum;  at,  quamvis  dolore 
somnus  aliquamdiu  repelleretur,  liaecce  tamen  cura 
in  universum  inefficax  fuit,  aegraeque  conditio  ex- 
cepta debilitate  adaucta  eadem  mansit,  quippe  quae 
magnopere  macrescebat  pulsusque  debilior  fiebat  et 
minor,  (luamobrem  ineunte  mense  Augusto  stimuli 
augebantur  et,  aegrota  saepius  ex  somno  excitata, 
omni  secunda  vel  tertia  hora  cochlear  Infusi  Ami- 
cae cum  Tinct.  Colocynth.  datum  est.  Altero  quo- 
que die  superfusiones  frigidae  sunt  praebitae,  eaque 
per  somnum  in  labro  posita  atque  ex  modica  alti- 
tudine aqua  frigida  perfusa  statum  quidem  vigilan- 

tem  vagitu  indicavit,  sed  peractare  statiin  somnum 
recepit.  Praeterea  de  liaruince  superfusionum  fri- 
gidarum efficacitate  observata  est  aucta  cutis  exha- 
latio, quae  semihora  post  balneum  adparuit  plures- 
que  per  horas  induravit.  Alvus  autem  adeo  tarda, 
ut  praeter  supra  memoratum  medicamentum  etiam 
clysmata  repeti  deberent  ad  obtinendam  tertio  vel 
quarto  quoque  die  ventris  evacuationem.  Ad  hoc 
aegrota  fluore  albo  profusissimo  laboravit,  fluum 
saepius  eam  ex  somno  excitassent,  somnus  ipse  vi- 
debatur profundior  fieri,  ita  ut  expergefacere  eam 
pluries  haud  procederet.  Tumque  medicamentum 
in  os  fundi,  oreque  et  naribus  praecludendis  deglu- 
titio effici  debuit,  quod  quidem,  dum  pharynx 
per  se  agere  videbatur,  bene  cessit.  Per  vigilias, 
quas  quotidie  tempore  antemeridiano  dimidiam  ho- 
ram coacta  agere  poterat,  fuit  tanquam  attonita,  de 
iis,  quae  ex  ea  quaesiverant , longissime  meditata 
nonnisi  nutu  capitis  aut  etiam  aut  non  respondit. 

Exeunte  mense  Augusto  typus  dormiendi  et  vi- 
gilandi intrare  velle  videbatur.  Q,uo  tempore  ae- 
grota, quae  antea  plerumque  circa  horam  nonain 
matutinam  e somno  excitata  erat,  sua  sponte  exper- 
giscebatur,  idque  semper  certo  tempore  sub  iisdem 
symptomatibus,  quibns  homo  sanus  somno  solvitur, 
fiebat.  Tum  unam  fere  horam  vigil  mansit,  sed 
ita  debilis  fuit,  ut  vix  sedere  in  lecto  posset;  con- 
fusus animus  ejus  et  perturbatus  in  modum  horni- 

nis,  qui  non  edormivit.  Cognovit  vero  famulam, 
medicamentorum  aversionem  significavit  potumque 
postulavit;  prioris  suae  conditionis  quoque  paruin 
modo  reminiscebatur,  in  familiares  lentam  ad  col- 
loquium impellere  difficile  erat,  atque  interroganti- 
buslongum  per  tempus  meditata  breve  tantum  respon- 
sum dedit,  quod  vero  nihil  rationi  contrarii  continebat. 
Atque  hujus  status  vigilantis  reditu  conscientia  aegrotae 
paulatim  clarior  fieri  videbatur,  quo  tempore  etiam 
alvum  deposuit  atque  de  doloribus  setaceo  provo- 
catis questa  est.  Quoad  pulsum  per  vigilias  fre- 
quentior,  per  somnum  vero  rarior  inveniebatur, 
ej usque  frequentia  cum  tempore  somni  adeo  minue- 
batur, ut  hora  somni  duodevicesima  sexagies,  quum 
primis  ejusdem  horis  ferine  septuagies  sentiretur. 
At  quum  debilitas  maciesque  aegrotae  indiem  incre- 
scerent, aqua  frigida,  huc  usque  parum  efficax, 
omittebatur,  et  pro  medicamento  supra  memorato, 
quo  tractus  intestinalis  longiore  usu  non  amplius 
afficiebatur,  Tinct.  Ambrae  cum  3Ioscho,  pro  potu 
vero  Celat.  Lichen.  Island  cum  vino  rubro  prae- 
scriptae sunt. 

Quae  remedia  quum  aegrota  plurcs  per  dies 
usurpasset,  per  vigilias  de  capitis  doloribus,  qui  in 
toto  cranii  ambitu  morarentur,  conqueri,  fricare  fron- 
tem, animnm  maxime  adflictum  et  morosum  osten- 
dere, cumque  hisce  querelis  levis  in  albugine  oculi 


atque  faciei  alio  quin  pallidae  rubor  animadvertebant 
tur.  (luem  igitur  statum  congestivum  quum  e re- 
mediis fervefacientibus  profectum  esse  arbitrarentur, 
ea  intermittebantur,  sed  affectiones  nequaquam  eva- 
nescebant, unde  hirudines  pone  aures  adpositae  re- 
petebantur, quod  quidem  prosperum  eventum  ha- 
buit. Aegrota  pristinum  in  statum  regressa  usum 
illius  haud  nocentis  medicamenti  continuavit.  Post 
aliquot  dies  vero  quaedam  menstruationis  signa 
sese  ostenderunt. 

Sub  finem  mensis  Aovembris  vim  electricam  in 
usum  vocare  tentatum  est.  Tempore  inde  pomeri- 
diano  aegrota  per  somnum  ad  magnam  et  efficacis- 
simain  machinam  electricam  adducta  ad  sellam  ad- 
ligata  est,  in  quo  negotio  sedens  capite  ad  pectus 
delapso  dormivit.  Initio  quidem  ictus  per  corpus 
mitiores  ducebantur,  quibus  vero  quum  leves  tan- 
tummodo musculorum  convulsiones  perdurante  somno 
efficerentur,  ictus  fortiores  ope  lagenarum  Leiden- 
sium  in  eam  vertebantur.  Edito  clamore  vehemen- 
tissime cohorruit,  aperuit  oculos,  sed  extemplo  ca- 
pite ad  pectus  relapso  somno  iterum  se  dedit,  do- 
nec novi  ictus  eam  iterum  excitabant.  Factis  deinde 
sex  vel  octo  ictibus  ad  lectum  reducta  haud  inter- 
pellato somno  et  quidem,  uti  experimenta  demon- 
straverunt, multo  profundiore,  quam  antea  frueba- 
tur.  Post  semihoram  tota  cutis,  ad  sudandum  alio- 

quin  maxime  prona,  sudore  copioso  universali,  unam 
vel  duas  horas  indurante,  superfusa  est.  Conti- 
nuata autem  octo  circiter  dies  vis  electrica  est,  au- 
ctaque  vehementia  ictuum  et  numerus,  ubi  eadem 
symptomata,  somnus  altior  cum  sudore  profuso 
observata  sunt.  Mutata  deinde  est  adhibendi  me- 
thodus, balneum  electricum  datum,  quo  quidem  ae- 
grota haud  expergefacta  auctam  praebuit  pulsuum 
frequentiam.  Ceterum  hujus  methodi  elTectus  a 
priore  nihil  dilTerebat. 

IIoc  modo  morbus  quartum  mensem  attigit,  quo 
tempore  aegrota  admodum  macra  facta  erat,  pulsum 
vero  si  comparaveris  cum  eo,  qui  initio  morbi  ad- 
erat, in  universum  frequentior  et  debilior.  Atque 
vigiliae,  quae  hucusque  consueto  tempore  intrave- 
rant, omnino  se  normales  praebuerunf  Neque  am- 
plius mens  aegrotae  tam  hebes  erat;  eos,  qui  cir- 
cumstabant, locum,  ubi  morabatur  atque  malum, 
quo  laborabat,  cognovit.  Pari  modo  cum  propin- 
quis de  pristinis  rebus  suis  loqui,  tumque  vivacior 
fieri,  ac  si  homines  cari  res  ipsi  gratas  narrarent, 
diutius,  quam  antea,  somno  se  abstinere.  Quodsi 
autem  colloquium  horam  superabat,  ritu  hominis, 
qui  diu  somno  caruit,  sese  habuit,  sedens  obdor- 
mire, oculos  mox  aperire,  donec  omnino  collapsa 
alto  somno  se  dedit.  Cura  postremum,  vi  electrica 
plures  hebdomades  adhibita  somnoque  haud  mutato 
intermissa  est.  Interea,  id  quod  mirum  videtur,  eo- 

dem  tempore  largos  sudores,  ut  antea,  intrare  anim- 
adverterunt. 

Primis  Novembris  diebus  aegrota  novo  tem- 
pore post  multa  suspiria  membrorumque  extensio- 
ne..! expergefacta  est.  Facies  anxietatem  prae  se 
f erebat  atque  angorem,  respiratio  brevis  ac  difficilis. 
Aegra  ipsa  interrogata  de  anxietate  in  pectore  que- 
sta est,  pulsus  frequens,  parvus,  suppressus,  qui 
status  quum  praeterlapsa  hora  non  mutaretur,  re- 
spiratio semper  difficilior  fieret,  parcam  venaese- 
ctionem  facere  placuit,  ut  congestio  ad  pectus  tol- 
leretur. Quae  quidem  bene  successit,  quum  pulsus 
fortior  fieret  et  aegrota  ab  angore  liberata  statim 
altum  somnum  caperet. 

Jam  vero  aegrota  in  statu  consueto  amplius  sex 
dies  versata,  affectio  alia  quam  periculosissima  et 
notatu  dignissima  apparuit.  Ante  diem  XIV.  Cal. 
Nov.  aegrota  tempore  vigiliarum  quietissima  in  le- 
cto remansit  ac  nihil  loquens  oculis  semipartis  exi- 
guisque corporis  motionibus  somni  absentiam  indi- 
cavit, captisque  cibis  paucissimis  prius,  quam  an- 
tea, somnos  duxit. 

Facies  pallidissima,  pulsus  minor,  quam  antea, 
ac  somnus  ita  profundus,  ut  nullo  modo  excitari 
posset.  Totum  diem  sequentem  solito  tempore  haud 
expergefacta  dormivit.  Tempore  tandem  meridiano 
vehementer  concutiendo  atque  advocando  aegre  e 
somno  excitata  quam  morosissima  fuit,  haustoque 

potu  tres  dies  continuos  uno  tenore  dormivit,  ubi 
omnia  vitae  symptomata  sensim  sensimque  tanto- 
pere recesserant,  ut  aegrota  speciem  mortis  prae 
se  ferret.  Ore  oculisque  clausis  sine  omni  motu 
cubuit,  facies  pallida  deficiente  turgore,  ac  si  ape- 
rires oculum,  bulbus  defixus,  pupilla  normalis,  quae 
vero  incidente  luce  paene  minime  se  contraxit.  An- 
tibracliia  et  crura,  uti  in  cadavere,  frigida.  Neque 
ulla  pectoris  motio  conspiciebatur,  atque  respiratio 
solummodo  admota  candela  animadverti  poterat. 
Etiamque  extremitates  pulsu  prorsus  carebant , ac 
manu  debiles  tantum  cordis  sentiebantur  ictus,  qui 
et  rari  et  tardi  sese  excipiebant.  Venter  mollis 
ejusque  calor,  uti  pectoris,  fere  normalis.  Adposi- 
tis  pectori  surisque  sinapismis,  nec  non  liquore 
Ammon.  caust.  naribus  admoto,  aliisque  adbibitis 
stimulis  aucta  vita  haud  revocata  est.  Status  vero 
tres  dies,  neque  cibo  capto  neque  urina  vel  excre- 
mentis emissis,  omnino  induravit.  Quomodo  pul- 
sus pedetentim  decreverat,  refrixerantque  extremita- 
tes, sic  etiam  haece  partes  vitam  paulatim  recepe- 
runt. Aegrota  horis  tandem  matutinis  expergefacta 
captisque  modico  appetitu  cibis  ad  meridiem  usque 
vigil  quidem,  sed  admodum  defatigata,  manebat 
tuinque  somnum  rursus  capiebat. 

Sed  ultimo  diu  indurante  mortique  simili  somno 
morbus  sese  in  melius  convertisse  videbatur.  Ete- 
nim aegrotam  bis  terve  per  diem  somnus  reliquit, 


ac  prout  animus  ejus  movebatur,  plures  per  horas 
vigil  fuit,  quod  etiam,  quandoque  a somno  excita- 
batur, factum  est.  Digestio  melior  iieri  et  appeti»- 
tus  adesse  coepit.  Atque  alvus  fere  quotidie  ultro 
intravit,  et  excrementa  magis,  quam  antea,  norma- 
lia. llocce  quoque  tempore  magn-um  urinae  sedi- 
mentum, quod  maximam  partem,  ut  analjsis  accu- 
ratior docuit,  calcareis  salibus  constare  crebro  ob- 
servatum est.  Haec  salia  postremum  ita  in  urina 
praedominabantur,  ut  quaelibet  ejus  gutta  in  fundo 
maculam  cretaceam  relinqueret.  Qua  in  re  quum 
corpus  magnopere  se  recrearet,  vis  electrica  in  usum 
denuo  vocata,  qua  adhibita  aegrota  magis,  quam  an- 
tea, reagebat.  Praeterea  etiam  aegrota  quotidie  per 
plures  horas  vigil  retinebatur,  ut  musculorum  inten- 
tione corpus  paulatim  agendo  adsuesceret.  Quae  cura, 
quum  aegrotae  conditio  indies  melior  fieret,  cum 
remediorum  roborantium  usu  diaetaque  valida  us- 
que ad  finem  mensis  Novcmb.  continuata  est.  At- 
que per  hoc  tempus  somni  diuturnitas  et  altitudo 
diminutae,  licet  in  universum  viginti  vel  unam  ct 
viginti  horas  per  diem  dormiendo  et  ceterum  tem- 
pus vigilando  transigeret.  Per  mensem  Decembrem 
status  usu  electricitatis  continuato  omnino  sine  ma- 
gna mutatione  permansit. 

Quum  aegrotam  sub  finem  mensis  Februarii 
conspicerem,  facies  ejus  jam  majorem  vigorem  et 
plenitudinem  acceperat,  vultusque  auctam  animi  vi- 

vacitatem  ostendit,  et  quamvis  ipsi  adhuc  difKicile 
esset  incedere,  sola  tamen  stare  poterat.  Tota  nocte 
dormiendo  transacta  sex  vel  octo  horas  diei  dor- 
mivit. Vesania  vero  ex  toto  remota  erat.  Etenim 
interrogata  non  solum  responsa  dedit  rationi  ma- 
xime consentanea,  sed  pristinas  quoque  conditiones 
suas  morhique  originem  recte  judicavit,  nec  non 
memoria  omnia,  quae  morbum  praecesserant,  ante 
oculos  posuit.  Sed  eorum,  quae  per  morbum  eve- 
nerant, obscuram  tantummodo,  veluti  per  somnium 
exceptam  habuit  imaginem. 

Quodsi  igitur  somni  inclinatio,  eodem  quo  huc 
usque  gradu  diminuetur,  sperandum  est,  fore  ut 
tempore  normalis  ac  dormiendi  et  vigilandi  ratio 
restituatur,  atque  aegrota  rectum  animi  corporisquc 
statum  omnino  recuperet. 

de  arte  cadavera  rite  dissecandi;  Cei.  Eck  de  phy- 

THESES  DEFEND  ENDAE. 

1.  Solis  radii  caloris  sunt  expertes. 

2.  Per  somnum  vita  vegetativa  diminuta  est. 

3.  In  Allopathia  contraria  contrariis  non  curantur. 

4.  Carus  idiopathicus  morbus  mentis  est. 

5.  Gangraena  nosocomialis  nonnisi  gradu  a gan- 
graena vulgari  differt. 


